Publication: Magyar Közlöny
Issue: MK-2005-84 (Year: 2005, Number: 84)
Era: 2004-2010
Section: A Magyar Kormány 2373/1999. (XII. 27.) Korm. határozata elrendeli a MÁV átfogó reformját. A határozat
Paragraph Index: 180

11. Környezetvédelmi hatástanulmány Az I. és IV. projektek: – I. Új deltavágány építése Zalaegerszegnél és IV. Új deltavágány építése Bobánál – teljes körû környezetvédelmi hatástanulmányt (EIA) kell készíteni az EIA irányelv I. melléklete szerint. Az I. projekt esetében az EIA folyamat lezárult, és a legtöbb szükséges dokumentum elkészült. A közvélemény meghallgatásának eredményeire vonatkozó információk hiányoznak. A IV. projekt esetében hiányoznak a szükséges dokumentumok és a végsõ környezetvédelmi engedély. Amennyiben az eljárás késõbb zárul le, a feltételes mód a javasolt PM-ben is tükrözõdik majd. A II. és III. projekt: a vonal átépítésére és rehabilitációjára vonatkozik. Ezen esetekben az illetékes nemzeti környezetvédelmi hatóságnak vizsgálat alapján kell eldöntenie, hogy szükség van-e a környezetvédelmi hatástanulmányra vagy sem. A jelentésekbõl kitûnik, hogy a III. projekt esetében (Zalaegerszeg–Boba) megtörtént a vizsgálat. Hiányoznak azonban az eljárás eredményei és a környezetvédelmi hatóság hivatalos állásfoglalása a környezetvédelmi hatástanulmány szükségességérõl. A II. projekt esetében nincs információ a vizsgálat eredményérõl. Ugyanazon dokumentumokra van szükség itt is, mint a III. projekt esetében. Az V. és VI. projekt: a villamosításra és az ETCS rendszerre vonatkozik. A környezetvédelmi hatóság, a Nyugat- Dunántúli Környezetvédelmi Felügyelõség véleményt nyilvánított, kijelentve, hogy a projektek nem veszélyeztetnek környezetvédelmi szempontból érzékeny területeket. A környezetvédelmi tanulmányok és engedélyek jelenlegi állapotát a következõ táblázat foglalja össze: Szerzõdés száma, típusa és leírása Megjegyzések I. Új deltavágány építése Zalaegerszegnél Elõzetes EIA elkészült ESA Nyilatkozat II. Új vonalszakasz építése Zalalövõ és Zalaegerszeg között Környezeti hatásvizsgálat elkészült Környezeti engedély megvan III. A Zalaegerszeg–Boba közötti vasúti szakasz átépítése és felújítása Környezeti vizsgálati tanulmány elkészült ESA Nyilatkozat IV. Új deltavágány építése Bobánál Elõzetes EIA folyamatban ESA Nyilatkozat V. A Hodos–szlovén határ–Bajánsenye- Zalalövõ–Zalaegerszeg–Boba szakasz villamosítása Nincs tervben környezeti vizsgálat ESA Nyilatkozat VI. ETCS rendszer telepítése az államhatár- Bajánsenye–Zalalövõ–Zalaegerszeg–Boba vonalon. Nincs tervben környezeti vizsgálat ESA Nyilatkozat Az enyhítõ intézkedések költségei: 8 980 000 EUR, a teljes költségek 5%-a.

Source: https://magyarkozlony.hu/hivatalos-lapok/1fe4171c4b50fe7bcfdf849b444c868074e6d643/dokumentumok/dca8172dfebc1bec0a5ea8bddc7b7dc1cdd0a24b/letoltes